Jälleen ruokapostausta. Viime kesänä meillä oli tarkoitus hommata pizzakivi, mutta se jotenkin sitten unohtui. Tälle kesälle sellainen oli saatava, sillä niin paljon hyvää olemme kuulleet grillissä paistetuista pizzoista. Itsetehtyjen hamppareiden lisäksi meille maistuu joskus myös kunnollinen pizza, sellainen mahdollisimman italialaistyylinen rapealla ohuella pohjalla, ilman tirisevää rasvakuorrutusta. Pizzakivellä sellaisen saa pyöräytettyä helposti omassa grillissä ja lopputulos on aivan kuin olisi italialaisessa pizzeriassa. Pohja kaulitaan ohueksi ja noin 300 asteisessa grillissä paistaminen vie noin 8 minuuttia. Pizzakiven hankimme verkkokauppa.comista ja se maksoi siellä noin 30€. Meillä pizzat tehdään ehdottomasti grillissä jatkossakin, sillä lopputulos oli täydellinen ja täällä jo kuola valuen mietitään mitähän täytteitä seuraavalla kerralla testataan. Meillä taidetaan syödä tänä kesänä ennätysmäärä pizzaa. Pizza kannattaa muuten tehdä aina durumvehnäjauhoista, niin paljon parempaa ja niitä oma vatsanikin ihme kyllä kestää. Ajattelin kyllä testata täysin gluteenittoman versionkin. Pizza tuli mainittua nyt useaan otteeseen, mutta siis SUOSITTELEN pizzakiveä kaikille grillinomistajille ( pallogrillillä en silti lähtisi testaamaan ). Uudenlainen elämys grilliruokiin. Nams ! Ps. Taikinan ja tomaattikastikkeen tein Vappu Pimiän ohjeella.
Miten paljon nautinkaan näistä aurinkoisista päivistä. Aamulla lapset saa nopeasti pihalle heti aamupalan jälkeen ja seinätkään ei kaatuile päälle, kun ulkona voidaan olla mahdollisimman paljon. Unikin tulee illalla paremmin, kun energiat palaa touhutessa. Eilen piipahdin tyttöjen kanssa taas keskustassa hoitamassa asioita ( joista unohdin hoitaa yli puolet haha ). Kaipaan keskustan hälinään eniten näin kesällä. Arvostan tätä rauhaa täällä " maalla " , mutta viimeistään sitten eläkepäivillä olisi ihanaa palata takaisin keskustan tuntumaan. Se on meidän molempien suuri haave mieheni kanssa. Eilen nappasin Stockalta salaatin matkaan ja nautin pienen seuralaiseni kanssa lounaan omalla pihalla isosiskon nukkuessa. Seuralaiseni mahdottoman suloista pipoa on kyselty ja niitä saa tilattua Annalta. Annalta olen tilannut tytöille aiemminkin pipoja ja suosittelen lämpimästi. Ihanan napakkaa trikoota ja ruusukkeet todella kauniisti tehty. Värivaihtoehtoja on useita. Aurinkoista torstaita !
Lupaamani arvonta on nyt vähän myöhässä, pahoittelen. Viikonloppuna olimme ristiäisissä ja jotenkin tuo aika lasten kanssa vaan kiitää. Tänään, viimeistään huomenna uusi yritys. Kiva kesäinen koruarvonta kuitenkin tiedossa. Tänään pikkuinen on 5kk ja aamu alkoi neuvolassa vähän ihottavilla rokotuksilla. Neuvolan jälkeen nautin rauhassa aamiaista terassillamme lasten leikkiessä pihalla. Siinä kahvia juodessani päätin, että nyt kesällä täytyy syödä aamiainen useammin ulkona ja kutsua ystäviäkin brunssille. Ulkona ruoka maistuu niin paljon paremmalle ja kaunis sää tuo siihen omaa hohtoa. Aurinkoista tiistaita ! 1 Comment
Meillä on tykätty niistä kyllä paljon. Olen pessyt niitä pesukoneessa ja hyvin kestää, kun siitä aiemmin oli puhetta. 2
No oli kyllä tehokas aamu tai päivä ylipäätään meillä tänään, kun aamuun tuli muutama lisätunti. Miehen siirtäessä pihalla tomaattien - ja paprikoiden taimia lasten kanssa isompiin ruukkuihin tein tätä pikapastaa meille lounaaksi ja tulen tekemään sitä pian uudelleen, sillä lapset ihastuivat siihen myös. Miehelle maistui myös, mutta miehenä hän olisi kaivannut siihen proteiinia ja lupasin seuraavalla kerralla lisätä kanaa. Ihan parasta, kun löytyi taas uusi ruoka, joka maistuu kaikille ja yrtitkin ohjeeseen löytyy omalta pihalta. Tätä raikasta pastaa suosittelen ehdottomasti testaamaan, jos et vielä ole kokeillut. 2
Missä se kesä viipyy ? Vielä on toivoa, että toukokuussa tulee lämmintä. Kesää ja lämpimiä säitä silmällä pitäen hankin muutamat uudet pitsishortsit. Shortseista on tullut joka kesän vakiovaatteeni lasten kanssa. Ne on helpot lasten kanssa liikkuessa ja samalla sääret saa helposti väriäkin. Mieheni on tällä hetkellä etelänlämmössä työmatkalla ( hieman vaan kateellinen ) ja kuvia sieltä nähdessäni matkakuume kasvoi entisestään. Onneksi isi palaa ensi yönä kotiin, ei ainakaan pääse ruskettumaan liikaa haha. Matkalle lähtö kyllä houkuttelee ja ainakin Tukholmaan on suunnitteilla reissu. Viime viikolla piipahdin nopeasti keskustassa lasten kanssa hoitamassa vähän asioita. Samalla poikkesin Nougatissa ja ostin tuon meikkipussin. Tekee niin hyvää päästä vähän ihmisten ilmoille. 2
Eilen vietettiin lapsettomien lauantaita. Äitienpäivä on varmasti kipeä paikka kaikille niille naisille, jotka syystä tai toisesta eivät välttämättä koskaan voi saada lasta tai ovat menettäneet lapsensa. Lapsettomuus tai lapsen menettäminen ovat asioita, joita ei voi ymmärtää koskaan täysin, ellei ole itse kokenut samaa. Toivotan voimia kaikille teille naisille, joita asia koskettaa. 1 Comment